મ્યુઝિયમમાં ૧૦મી સદિનાં કેરા, પુનારા, કોટાય અને કંથકોટ જેવાં મંદિરોના તુટી પડેલા કલાત્મક અવશેષોનો સંગ્રહ થયેલો છે. તેમજ અનેક પાળિયા અને કબરના પથ્થરો પણ અહિ છે. તેમાના એક પથ્થર પર પોતાના બચ્ચા અને ડુક્કરને સ્તનપાન કરાવતી ગાયનું ચિત્ર રસપ્રદ છે.જૂના સિક્કાઓના વિભાગમાં કચ્છનું ચલણ, ભારતના અન્ય દેશોના ચલણ તેમજ વિદેશી ચલણ પ્રદર્શિત કરવામાં આવ્યા છે . કચ્છના મહારાવે કોરીની ચલણી નોટો બહાર પાડી હતી પરંતુ બ્રિટીશ સરકારે કોરીની નોટને ચલણી નાણામાં લેવાની પરવાનગી આપી નહોતી. સુવર્ણ અને ચાંદીમાં સોનાનું મુગુટ અને અન્ય કલાત્મક આભુષણો જોવા મળે છે.